Имам пет числа тук и целта е да ги подредя от най-малко към най-голямо.
Може би е очевидно за теб, че всички пет числа са отрицателни.
Нека помислим кое от тях е най-голямото.
Може би се изкушаваш да кажеш:
"Ако тези числа бяха положителни, 40 щеше да бъде най-голямото".
Така че може би ти се иска да кажеш "-40 е най-голямото",
но трябва да осъзнаеш какво означава минусът отпред
и да помислиш за това.
Ако това бяха долари в банковата ти сметка, ще предпочиташ да имаш
-40 или -7 долара в банковата си сметка?
-40 долара значи, че дължиш на банката 40 долара –
това е 40 долара по-малко от това да нямаш нищо (да имаш 0).
-7 долара означава, че дължиш на банката само 7 долара,
така че -40 е по-малко от -7.
И от всички тези числа, то е най-малкото.
Така че -40 е най-малкото – това е сумата, която най-малко
ще искаш да имаш в банката, в сравнение с другите числа –
или най-малката сума пари.
Дължиш на банката 40 долара.
Не просто нямаш нищо, а и дължиш на банката 40 долара.
Следващото най-малко число ще бъде -30,
следващото най-малко е -25,
следващото най-малко ще бъде -10,
и накрая най-голямото число – ще го напиша в розово –
най-голямото число е -7.
И ако все още не е ясно,
може да мислиш за числата като за температурни градуси.
Кое от тези е най-ниската температура,
независимо дали измерваме по Целзий или по Фаренхайт?
-40 ще бъде най-ниската температура, а -7 най-високата.
Ще има повече топлина във въздуха при -7 градуса.
Друг начин да помислиш за цифрите е като начертаеш числова ос.
Нека начертая една ето тук.
Ако това е 0, може да сложим +7 тук,
+7 не е от написаните числа, но така можем да напишем останалите.
Тук някъде може да бъде -7.
Ако това е -7, тук ще е -10.
Забележи, че като се придвижваме все по-наляво от 0,
и още малко наляво, стигаме до -25.
Още по-наляво и стигаме -30.
Като продължим наляво, стигаме до -40.
Ако погледнем числовата ос, най-малкото от тези числа
е първото най-вляво върху числовата ос,
а най-голямото число се намира най-вдясно.